Document ID: 31987R2351

*****
ΚΑΝΟΝΙΣΜΟΣ (ΕΟΚ) αριθ. 2351/87 ΤΗΣ ΕΠΙΤΡΟΠΗΣ
της 31ης Ιουλίου 1987
για τη μείωση της τιμής αγοράς των οίνων που προβλέπεται στο άρθρο 44 του κανονισμού (ΕΟΚ) αριθ. 822/87 για την περίοδο 1987/88
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1972/87 (2), και ιδίως το άρθρο 44 και το άρθρο 81,
Εκτιμώντας:
ότι υπό την έννοια του άρθρου 44 του κανονισμού (ΕΟΚ) αριθ. 822/87 πρέπει να προβλεφθεί, για ορισμένες αποστάξεις, μείωση της τιμής αγοράς του οίνου που πρέπει να καταβληθεί στον παραγωγό που αύξησε τον αλκοολικό τίτλο με την προσθήκη σακχαρόζης ή συμπυκνωμένου γλεύκους σταφυλιών για το οποίο έχει υποβληθεί αίτηση για τη χορήγηση της ενίσχυσης που αναφέρεται στο άρθρο 45 του ίδιου κανονισμού ή έχει τύχει αυτής της ενίσχυσης· ότι στη μείωση αυτή πρέπει να ληφθούν υπόψη τα υπάρχοντα οικονομικά πλεονεκτήματα·
ότι, αν και έχει εφαρμοστεί πρόσφατα μια μέθοδος ανάλυσης που επιτρέπει να διαπιστωθεί εάν ο αλκοολικός τίτλος μιας συγκεκριμένης παρτίδας οίνου έχει αυξηθεί σύμφωνα με μια από τις προαναφερόμενες πρακτικές, η μέθοδος αυτή δεν μπορεί ακόμη να εφαρμοστεί παντού στην Κοινότητα· ότι είναι, εξάλλου, πολύ δύσκολο να βρεθεί μια σχέση μεταξύ του μέτρου της αύξησης του αλκοολικού τίτλου που εφαρμόζει κάθε παραγωγός και του οίνου που παραδίδεται στην απόσταξη· ότι, ως εκ τούτου, ο ακριβής καθορισμός των οικονομικών πλεονεκτημάτων που έχει κάθε παραγωγός συνεπάγεται έναν υπερβολικό διοικητικό φόρτο ο οποίος μπορεί να καθυστερήσει την καταβολή των ενισχύσεων και να δημιουργήσει αναστάτωση στο σύνολο των μέτρων παρέμβασης· ότι πρέπει λοιπόν να καθοριστούν αυτά τα πλεονεκτήματα κατ' αποκοπή ·
ότι η πείρα που αποκτήθηκε κατά τη διάρκεια των προηγουμένων περιόδων έδειξε ότι η εφαρμογή ενός συστήματος μείωσης της τιμής αγοράς του οίνου που βασίζεται στον καθορισμό του μέγιστου φυσικού αλκοολικού τίτλου για την πληρωμή του οίνου που παραδίδεται στην απόσταξη δεν έδινε τα αναμενόμενα αποτελέσματα· ότι, υπό αυτές τις συνθήκες, για να εξασφαλιστεί ότι η τιμή αγοράς μειώνεται με τρόπο αντίστοιχο προς τα οικονομικά αποτελέσματα που λαμβάνονται με την αύξηση του αλκοολικού τίτλου, πρέπει να εφαρμοστεί μείωση της τιμής αγοράς του οίνου η οποία θα βασίζεται στη μέση αύξηση του φυσικού αλκοολικού τίτλου σε κάθε αμπελουργική περιοχή και θα τροποποιείται σε συνάρτηση με την ελάχιστη τιμή που προβλέπεται για κάθε απόσταξη· ότι, για να αποφευχθούν τα υπερβολικά διοικητικά βάρη που θα συνεπαγόταν ο συστηματικός έλεγχος όλων των παραγωγών όσον αφορά την αύξηση του αλκοολικού τίτλου, είναι αναγκαίο να προβλεφθεί κατ' αποκοπή μείωση της τιμής αγοράς για τον οίνο που παραδίδεται σε κάθε απόσταξη στο εσωτερικό κάθε περιοχής ή τμήματος περιοχής·
ότι είναι δίκαιο να προβλεφθεί ότι οι παραγωγοί που δεν αύξησαν τον αλκοολικό τίτλο του οίνου τους με την προσθήκη σακχαρόζης ή συμπυκνωμένου μούστου σταφυλιών που έχει τύχει της ενίσχυσης που προβλέπεται στο άρθρο 45 του κανονισμού (ΕΟΚ) αριθ. 822/87 για κανένα μέρος της παραγωγής του επιτραπέζιου οίνου να μπορούν να λαμβάνουν ολόκληρη την τιμή·
ότι πρέπει, εξάλλου, να προβλεφθεί ότι οι παραγωγοί που κατέφυγαν σε αυτή τη διαδικασία μόνο για ένα τμήμα της παραγωγής τους μικρότερο από αυτό που παραδίδουν στην απόσταξη να μπορούν να λαμβάνουν ολόκληρη την τιμή για ποσότητα που αντιστοιχεί στη διαφορά μεταξύ του παραδοθέντος και του εμπλουτισθέντος όγκου· ότι, ωστόσο, ακόμη κι αν είναι δυνατό να καθοριστούν οι ποσότητες του οίνου του οποίου έχει αυξηθεί ο αλκοολικός τίτλος με την προσθήκη του συμπυκνωμένου μούστου, με το τίμημα υπερβολικού διοικητικού φόρτου που συνεπάγεται ο έλεγχος των σχετικών με τις αιτήσεις για την ενίσχυση φακέλων, η δυνατότητα αυτή μειώνεται πολύ όταν η αύξηση του αλκοολικού τίτλου πραγματοποιείται με την προσθήκη σακχαρόζης· ότι, ως εκ τούτου, είναι αναγκαίο να προβλεφθεί η καταβολή ολόκληρης της τιμής μόνον όταν το επιτρέπουν οι συνθήκες παραγωγής και οι διοικητικές διαρθρώσεις·
ότι η μείωση της τιμής αγοράς εφαρμόζεται σε κάθε παραγωγό που έχει αυξήσει τον αλκοολικό τίτλο της παραγωγής επιτραπέζιου οίνου σύμφωνα με την εν λόγω διαδικασία και έχει παραδώσει τον οίνο στις εν λόγω αποστάξεις· ότι, ως εκ τούτου, και λαμβανομένων υπόψη των οικονομικών πλεονεκτημάτων των οποίων επωφελείται, είναι αναγκαίο να προβλεφθεί ότι ο παραγωγός ο οποίος έχει αυξήσει κατ' αυτό τον τρόπο τον αλκοολικό τίτλο της παραγωγής επιτραπεζίου οίνου και ο οποίος χρησιμοποιεί τη δυνατότητα που προβλέπεται στο άρθρο 12 παράγραφος 2 πρώτο εδάφιο του κανονισμού (ΕΟΚ) αριθ. 854/86 της Επιτροπής της 24ης Μαρτίου 1986 σχετικά με τις λεπτομέρειες εφαρμογής για την υποχρεωτική απόσταξη που προβλέπεται στο άρθρο 39 του κανονισμού (ΕΟΚ) αριθ. 822/87 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1410/87 (4), καταβάλλει στον οργανισμό παρέμβασης, για τον όγκο του οίνου που παραδίδει, ποσό ίσο προς τη μείωση που προβλέπεται για την υποχρεωτική απόσταξη·
ότι η ενίσχυση για το προϊόν που λαμβάνεται από την απόσταξη καθώς και η τιμή των προϊόντων που αναλαμβάνονται από τον οργανισμό παρέμβασης στο πλαίσιο της απόσταξης που αναφέρεται στο άρθρο 39 του κανονισμού (ΕΟΚ) αριθ. 822/87 πρέπει να προσαρμοστούν για να ληφθεί υπόψη η μείωση της τιμής αγοράς του οίνου·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η τιμή αγοράς του οίνου που παραδίδεται κατά τη διάρκεια της αμπελουργικής περιόδου 1987/88 σε μια από τις αποστάξεις που αναφέρονται στα άρθρα 38, 39, 41 και 42 του κανονισμού (ΕΟΚ) αριθ. 822/87 μειώνεται κατά τα ποσά που αναφέρονται στον ακόλουθο πίνακα:
(σε ECU/% vol/hl)
1.2.3.4,5 // // // // // Αμπελουργικές ζώνες
// Ζώνη Α // Ζώνη Β // Ζώνες Γ
// 1.2.3.4.5 // Μέτρα // // // Ισπανικό
τμήμα // Άλλα
τμήματα // // // // // // Υποχρεωτική απόσταξη που αναφέρεται στο άρθρο 39 του κανονισμού (ΕΟΚ) αριθ. 822/87 // 0,18 // 0,15 // 0,04 // 0,09 // // // // // // Προληπτική απόσταξη που αναφέρεται στο άρθρο 38 του κανονισμού (ΕΟΚ) αριθ. 822/87 // 0,30 // 0,25 // 0,07 // 0,15 // // // // // // Απόσταξη που αναφέρεται στο άρθρο 41 του κανονισμού (ΕΟΚ) αριθ. 822/87 // 0,40 // 0,33 // 0,09 // 0,20 // // // // // // Απόσταξη που αναφέρεται στο άρθρο 42 του κανονισμού (ΕΟΚ) αριθ. 822/87 // 0,46 // 0,38 // 0,11 // 0,23 // // // // //
Η μείωση που αναφέρεται στο πρώτο εδάφιο δεν εφαρμόζεται στον οίνο που εισέρχεται στο οινοπνευματοποιείο μετά τις ημερομηνίες που προβλέπονται για τις διάφορες αμπελουργικές ζώνες στο άρθρο 23 παράγραφος 3 του κανονισμού (ΕΟΚ) αριθ. 822/87 και παραδίδεται από παραγωγό ο οποίος προσκομίζει στις αρμόδιες αρχές την απόδειξη ότι κατά τη διάρκεια της περιόδου ούτε προέβη στην αύξηση του αλκοολικού τίτλου της παραγωγής επιτραπέζιου οίνου με την προσθήκη σακχαρόζης ούτε υπέβαλε γι' αυτήν την παραγωγή αίτηση χορήγησης της ενίσχυσης που αναφέρεται στο άρθρο 45 του εν λόγω κανονισμού.
2. Ο παραγωγός που προέβη στην αύξηση του αλκοολικού τίτλου της παραγωγής επιτραπέζιου οίνου με την προσθήκη σακχαρόζης ή μούστου που έχει τύχει της ενίσχυσης που αναφέρεται στο άρθρο 45 του κανονισμού (ΕΟΚ) αριθ. 822/87 και παραδίδει επιτραπέζιο οίνο δυνάμει των διατάξεων του άρθρου 12 παράγραφος 2 πρώτο εδάφιο του κανονισμού (ΕΟΚ) αριθ. 854/86 υποχρεούται να καταβάλει στον οργανισμό παρεμβάσεως του κράτους μέλους στο οποίο βρίσκεται η κύρια έδρα του, για τον εν λόγω όγκο, ένα ποσό ίσο προς τη μείωση που προβλέπεται στην παράγραφο 1 για την υποχρεωτική απόσταξη.
3. Ένα ποσό ίσο προς τη μείωση που αναφέρεται στην παράγραφο 1 καταβάλλεται, για την ποσότητα του οίνου που παραδίδεται σε μια από τις αποστάξεις που αναφέρονται στην εν λόγω παράγραφο, στον παραγωγό ο οποίος υπέβαλε την αίτηση πριν από την 1η Σεπτεμβρίου 1988 στην αρμόδια αρχή, είτε άμεσα είτε μέσω ενός οινοπνευματοποιού, και ο οποίος, κατά τη διάρκεια της περιόδου, ούτε προέβη στην αύξηση του αλκοολικού τίτλου της παραγωγής του επιτραπέζιου οίνου με την προσθήκη σακχαρόζης ούτε προσκόμισε γι' αυτήν την παραγωγή αίτηση χορήγησης της ενίσχυσης που αναφέρεται στο άρθρο 45 του κανονισμού (ΕΟΚ) αριθ. 822/87.
Για τον παραγωγό ο οποίος υπέβαλε την αίτηση πριν από την 1η Σεπτεμβρίου 1988 και ο οποίος, κατά τη διάρκεια της περιόδου, αύξησε τον αλκοολικό τίτλο με την προσθήκη σακχαρόζης ή ζήτησε την εν λόγω ενίσχυση για ένα μόνο μέρος της παραγωγής επιτραπέζιου οίνου μικρότερο από την ποσότητα που παραδίδεται στο σύνολο των εν λόγω αποστάξεων κατά τη διάρκεια της περιόδου, το ποσό που αναφέρεται στο πρώτο εδάφιο καταβάλλεται για την ποσότητα που αντιστοιχεί στη διαφορά μεταξύ της ποσότητας του επιτραπέζιου οίνου που ο παραγωγός παρέδωσε ο ίδιος ή μέσω άλλου στην απόσταξη και της ποσότητας του επιτραπέζιου οίνου του οποίου αυξήθηκε ο αλκοολικός τίτλος.
Οι αρμόδιες αρχές των κρατών μελών μπορούν να απαιτούν από αυτούς τους παραγωγούς κάθε στοιχείο που επιτρέπει την εξακρίβωση του βάσιμου της αίτησής τους. Στην περίπτωση που οι ειδικές συνθήκες παραγωγής και οι διοικητικές δυσκολίες δεν επιτρέπουν την εξακρίβωση των μεμονωμένων περιπτώσεων, δεν εφαρμόζεται το προηγούμενο εδάφιο και κατά συνέπεια η μείωση που αναφέρεται στην παράγραφο 1 εφαρμόζεται καθ' ολοκληρία.
4. Η παράγραφος 3 δεύτερο εδάφιο δεν εφαρμόζεται στις ποσότητες του οίνου που παραδόθηκαν από παραγωγό ο οποίος αγόρασε αυτόν τον οίνο.
5. Οι παράγραφοι 1 και 3 δεν εφαρμόζονται στους παραγωγούς των κρατών μελών που δεν επιτρέπουν την αύξηση του φυσικού αλκοολικού τίτλου κατ' όγκον σύμφωνα με το άρθρο 18 παράγραφος 1 του κανονισμού (ΕΟΚ) αριθ. 822/87. Άρθρο 2
1. Για τους οίνους που παραδίδονται σε μια από τις αποστάξεις που αναφέρονται στο άρθρο 1, η ενίσχυση που πρέπει να καταβληθεί στον οινοπνευματοποιό μειώνεται κατά ένα ποσό ίσο προς τη μείωση που αναφέρεται στο ίδιο άρθρο.
2. Για τα προϊόντα που λαμβάνονται από τους οίνους οι οποίοι παραδίδονται στην απόσταξη που αναφέρεται στο άρθρο 39 του κανονισμού (ΕΟΚ) αριθ. 822/87, η τιμή που πρέπει να καταβληθεί στους οινοπνευματοποιούς για την παράδοση σ' έναν οργανισμό παρέμβασης μειώνεται κατά ένα ποσό ίσο προς τη μείωση που αναφέρεται στο άρθρο 1.
Άρθρο 3
Τα κράτη μέλη λαμβάνουν όλα τα μέτρα που είναι αναγκαία για τον έλεγχο των στοιχείων και την τήρηση των διατάξεων που προβλέπονται στο άρθρο 1.
Τα κράτη μέλη ενημερώνουν χωρίς καθυστέρηση την Επιτροπή για τα μέτρα αυτά.
Άρθρο 4
Ο παρών κανονισμός αρχίζει να ισχύει την 1η Σεπτεμβρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Ιουλίου 1987.

Labels: 2
17